Vederlagsrapport for direktion og bestyrelse

I henhold til § 107, stk. 6, i lov nr. 232 af 1. marts 2024 om fondsmæglerselskaber og investeringsservice og -aktiviteter med senere ændringer, skal Curo Capital Fondsmæglerselskab A/S (”Selskabet”) offentliggøre det samlede vederlag for hvert enkelt medlem af bestyrelsen og direktionen. For regnskabsårene 2021-2024 fordeler vederlaget sig således:

|  |  |  |  |  |  |
| --- | --- | --- | --- | --- | --- |
|  |  | **2021** | **2022** | **2023** | **2024** |
| Bestyrelsesformand | Peter Johansen | 90.000 | 90.000 | 99.000 | 103.950 |
| Bestyrelsesmedlem | Anna Søndergaard | 60.000 | 60.000 | 66.000 |  |
| Bestyrelsesmedlem | Merete Lundbye | 60.000 | 60.000 | 66.000 | 69.300 |
| Bestyrelsesmedlem | Tue Østergaard | 60.000 | 60.000 |  |  |
| Bestyrelsesmedlem | Julia La Cour Krups |  |  |  | 69.300 |
| Bestyrelsesmedlem | Anders Ø. Hansen |  |  |  | 69.300 |
| Direktion | Jens Honoré | 635.021 | 594.131 | 962.395 | 913.930 |
| Total |  | 905.021 | 864.131 | 1.193.395 | 1.225.780 |

Ovenstående vederlag er baseret på den samlede aflønning til direktion og bestyrelsen.

Bestyrelsen påser, at aflønningen til direktionen er i overensstemmelse med de overordnede mål, som de er beskrevet i lønpolitikken ligesom bestyrelsens aflønning og evt. optjening af bonus godkendes af generalforsamlingen.

Bestyrelsen ønsker, at lønpolitikken, er i overensstemmelse med og fremmer en sund og effektiv risikostyring og ikke tilskynder til overdreven risikotagning, ligesom politikken skal understøtte en kønsneutral lønpolitik.

Medlemmerne af Selskabets bestyrelse aflønnes med et fast årligt honorar og bestyrelsen er således ikke omfattet af nogen former for variabel løn i Selskabet, herunder pensions- og bonusordninger.

**Direktionen**

CEO og den øvrige partnerkreds er omfattet af Selskabets bonusprogram, ligesom CEO den øvrige partnerkreds besidder kvalificerede ejerandele af Selskabet. Dette understøtter ifølge bestyrelsens vurdering både en langsigtet økonomisk og ikke-økonomisk interesse i Selskabets bæredygtige udvikling, og vurderes derfor at medvirke til fremme af en sund og effektiv risikostyring og modvirke overdreven risikotagning i Selskabet.

Ingen medlemmer af Selskabets bestyrelse, CEO eller partnere har kontraktmæssige rettigheder indeholdende fratrædelses-godtgørelser.

CEO har ikke modtaget bonus i perioden.

Curo Capital Fondsmæglerselskab A/S skal iht. til Bekendtgørelse nr. 1242 af 10/06/2021 Bekendtgørelse om lønpolitik og aflønning i pengeinstitutter, realkreditinstitutter, fondsmæglerselskaber, investeringsforvaltningsselskaber, investeringsforeninger og visse holdingvirksomheder1) angive det samlede vederlag for ansatte, hvis aktiviteter har væsentlig indflydelse på virksomhedens risikoprofil, men kan jf. stk. 3 undlade dette, hvis oplysningskravet indebærer, at der gives oplysninger om enkeltpersoners individuelle løn. Selskabet anvender denne undtagelsesbestemmelse.

Godkendt af Generalforsamlingen 21. marts 2025